Chomel Fana

Noorhanis Farhana binti Shaharuddin atau lebih dikenali sebagai Chomel Fana (lahir 22 Ogos 1986) ialah seorang pelakon, penyanyi dan pengacara televisyen Malaysia. Dari kerjaya lakonannya, beliau terkenal menerusi sitkom Chomel arahan Aziz M. Osman.

Kehidupan awal
Beliau dilahirkan pada 22 Ogos 1986 di Kuala Lumpur. Beliau merupakan anak keempat daripada lapan adik-beradik. Beliau juga pernah aktif dalam bidang sukan apabila pernah menjadi pemain bola sepak wanita Malaysia B, bekas ahli Silat Selangor dan Olahragawati negeri Selangor.

Kerjaya
Sebelum memulakan kerjaya sebagai pelakon, Chomel banyak melibatkan diri di sebalik tabir dan hanya berlakon sebagai pelakon undangan dan tambahan sahaja dalam beberapa buah drama dan telefilem, namun Chomel mula ditawarkan memegang watak utama melalui drama bersiri Chomel yang dicungkil oleh pengarah terkenal iaitu Aziz M Osman yang bersiaran di TV3 pada tahun 2009.

Selepas itu, beliau mula mencuba bakat nyanyian beliau di bawah pengurusan KRU Music dengan mengeluarkan single berjudul BFF pada tahun 2011. BFF yang merupakan singkatan akronim kepada Best Friend Forever (Kawan Rapat Selama-lamanya) ini menceritakan pengajaran mengenai sahabat sejati; di mana sahaja, merekalah yang akan sentiasa berada di samping kita walau apa pun yang berlaku, tidak kiralah susah atau senang. Lagu ini juga mengingatkan Chomel kepada tiga orang sahabatnya yang telah beliau perkawan selama lapan tahun.

Namun pada 2013, Chomel memberitahu beliau telah secara rasminya keluar daripada KRU Music Group kerana kontraknya selama dua tahun telah tamat dan menguruskan kerjayanya secara sendiri.

Pada tahun 2017, Chomel juga berlakon dalam drama Suamiku Paling Sweet memegang watak pembantu sebagai Syukriah, kawan kepada Qisha Iriz lakonan Mawar Rashid. Drama ini ditayangkan di TV3 dalam slot Akasia pada 13 Februari 2017. Selain itu, beliau juga membintangi drama komedi Jojie Gigil dan drama Bahagia Kasihmu yang bersiaran di TV3.

Kehidupan peribadi
Chomel Fana memendekkan rambutnya dan berpenampilan seperti gadis tomboi.

Filemografi

Diskografi

Single
 Tahun Tajuk Menampilkan Album Catatan 2011 "BFF"   

Anugerah
 Tempat Ketiga dalam pertandingan nyanyian PPW Idol (2007)

Rujukan

Pautan luar



Kategori:Kelahiran 1986
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Penyanyi wanita Malaysia